Току-що се върнах от една общност,
която крие тайната за оцеляването на човечеството.
Това е място, където жените командват парада,
правят секс за здрасти,
и играенето определя деня --
където забавлението е сериозен бизнес.
И не, това не е "Горящият човек" (ежегоден фестивал в Невада),
или Сан Франциско.
(Смях)
Уважаеми дами и господа, посрещнете вашите братовчеди.
Това е светът на дивите бонобо
в джунглите на Конго.
Бонобо са, заедно с шимпанзетата,
вашите най-близки живи роднини.
Това означава, че всички ние споделяме общ прародител,
еволюционна прабаба,
която е живяла преди около шест милиона години.
Сега, шимпанзетата са добре известни
с тяхната агресивност.
(Смях)
Но за съжаление,
ние сме поставили много голям акцент
на този аспект
в нашите истории за човешката еволюция.
Но бонобо ни показват
другата страна на монетата.
Докато шимпанзетата
са доминирани от големи, страшни мъжкари,
обществото на бонобо
е ръководено от упълномощени женски.
Тези примати наистина са постигнали нещо,
тъй като това води до силно толерантно общество,
където фатално насилие
все още не е наблюдавано.
Но за съжаление,
бонобо са най-малко разбраните
от човекоподобните маймуни.
Те живеят в дълбините на конгоанската джунгла,
и е много трудно да ги изучаваме.
Конго е парадокс --
земя на изключително биологично разнообразие и красота,
но също и самото сърце на мрака --
сцената на насилствен конфликт,
който бушува от десетилетия
и е коствал почти толкова човешки животи,
колкото Първата световна война.
Не е изненадващо,
че това унищожение също застрашава оцеляването на бонобо.
Сделки с дивечово месо и загубата на гори
означава, че не може да запълним малък стадион
с всички бонобо, които са останали в света --
и ние даже не сме сигурни в това, ако трябва да бъда откровена.
И все пак, в тази земя на насилие и хаос,
можете да чуете скрит смях,
поклащащ дърветата.
Кои са тези братовчеди?
Познаваме ги като "правещи любов, а не война" маймуни,
тъй като те правят често, безразборен
и бисексуален секс,
за разрешаване на конфликти
и справяне със социални проблеми.
Сега, не казвам, че това е решението
за всички проблеми на човечеството --
тъй като има и други неща в живота на бонобо,
освен Кама Сутра.
Бонобо, както и хората,
обичат да играят през целия си живот.
Играенето не е само детски игри.
За тях и нас,
играенето е основополагащо за траещи взаимоотношения
и насърчаване на толерантност.
Това е начина, по който се научаваме да се доверяваме,
и по който се запознаваме с правилата на играта.
Играенето насърчава креативността
и устойчивостта,
и е свързано с генериране на многообразие --
многообразие при взаимодействията,
разнообразие в поведението,
многообразие във връзките.
И когато наблюдавате как бонобо играят,
виждате самите еволюционни корени
на човешкия смях, танци
и ритуали.
Играенето е лепилото,
което ни свързва.
Не знам как вие играете,
но искам да ви покажа няколко уникални клипове,
заснети наскоро в дивата природа.
Първо, това е игра с топка в стил бонобо --
и нямам предвид футбол.
И така тук
имаме млада женска и мъжки,
ангажирани в игра на преследване.
Гледайте внимателно какво прави тя.
Може би това е еволюционния произход на фразата,
"тя го води за носа." ( букв. "тя го е хванала за топките." )
(Смях)
Само дето си мисля, че на него доста му харесва това, нали.
Мда.
(Смях)
Така че секс игрите се срещат
както при бонобо, така и при хората.
И това видео е наистина интересно,
защото показва --
Това видео е наистина интересно,
защото показва изобретателността
при привличането на необичайни елементи в играта --
като тестисите --
а също и как играенето изисква както доверие,
така и насърчава доверие --
като в същото време доставя огромно удоволствие.
Но играта променя формата (си).
(Смях)
Играта променя формата (си).
и може да приема различни форми,
някои от които са по-тихи,
въображаеми, любопитни --
може би, където чудеса се откриват наново.
И искам да видите,
това е Фуку, млада женска,
и тя си играе кротко с водата.
Мисля, че като нея,
и ние понякога играем сами,
и ние опознаваме границите
на нашите вътрешни и външни светове.
И именно това игриво любопитство
ни подтиква да проучваме, кара ни да взаимодействаме.
И после неочакваните връзки, които формираме
са истинските развъдници за креативността.
И така, това са само малка част
от прозренията, които ни дават бонобо
за нашето минало и настояще.
Но те също така крият тайни за нашето бъдеще,
бъдеще, в което трябва да се адаптираме
към все по-предизвикателен свят,
чрез по-голяма креативност
и по-голямо сътрудничество.
Тайната е, че играенето е ключово
за тези възможности.
С други думи,
играенето е нашия жокер за адаптиране.
За да се адаптираме успешно
към променящия се свят,
ние трябва да играем.
Но дали ще се възползваме максимално от нашата игривост?
Играенето не е фриволно;
играенето е от съществено значение.
Както за бонобо, така и за хората,
животът не е само борба със зъби и нокти.
Понякога когато изглежда най-малко подходящо за играене,
може да е времето, когато това е най-спешно.
И така, мои драги примати,
нека да се възползваме от този дар от еволюцията
и да заиграем заедно,
като преоткрием креативността,
другарството и чудесата.
Благодаря ви.
(Ръкопляскания)